Diari Oficial de la Generalitat Valenciana


Sumari del DOGV 7645, del 28-10-2015 (2015/8374)

Notificació de la sentència dictada en el procediment de guarda i custòdia número 145/2015.
-------------------------------------------------------------------------------------------

### Dades del document

Número de DOGV
:   7645

Data del DOGV
:   28-10-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/8374


Organisme emissor
:   Jutjat de Primera Instància Número 5 de Gandia

Tipus de document
:   Edicte

Notificació de la sentència dictada en el procediment de guarda i custòdia número 145/2015. [2015/8374]  
De: Sarai Pérez Antiñolo  
Procurador: Santiago Felipe Palacios Belarroa.  
Contra: Ángel Soriano Cánovas.  
Procurador/a: -  
  
En aquest procediment de família, guarda, custòdia i aliments de filla menor no matrimonial no consensuat 000145/2015, seguit a instàncies de Sarai Pérez Antiñolo contra Ángel Soriano Canovas, s'ha dictat la sentència que, literalment, és com segueix:  
  
«Dispositiva  
Estime la demanda plantejada per Sarai Pérez Antiñolo contra Ángel Soriano Cánovas, i ordene mesures definitives que hauran de regir entre ambdós amb relació a la seua filla, que seran les següents:  
  
1. La pàtria potestat de la menor, R., l'exerciran ambdós pares conjuntament i sempre en interés i benefici d'aquesta.  
2. S'estableix un règim de convivència de la filla individual amb sa mare, Sarai Pérez Antiñolo, amb la qual ha conviscut fins a avui (guàrdia i custòdia amb la mare) en el domicili matern.  
  
3. S'estableix un règim de visites a favor del pare. Aquest règim consistirà en el fet que la menor estarà amb ell els caps de setmana alterns, des del dissabte a les 10.00 hores, que serà replegada en el domicili matern, fins a les 21.00 del diumenge, on haurà de ser tornada al domicili matern.  
Respecte de les vacances, seran les establides en el calendari de la Generalitat Valenciana i la menor les passarà la meitat amb cada progenitor. Els anys parells correspon triar a la mare i els anys imparells correspon triar al pare.  
Les vacances d'estiu es dividiran en dues meitats, la primera des de l'inici de les vacances escolars fins al 31 de juliol i la segona des del 31 de juliol fins al final de les vacances. Setmana Santa serà el primer període des de l'inici de les vacances escolars fins al dilluns següent, i el segon període des d'aquest dilluns fins al dilluns següent, i Nadal el primer període des de l'inici de les vacances escolars fins al 30 de desembre i el segon període des del 30 de desembre fins al final de les vacances escolars.  
4. S'establiex una pensió d'aliments a favor de la menor i a càrrec del pare de 150 euros al mes, que s'estima suficient i adequada per a cobrir les necessitats essencials d'aliment, vestit i educació de la menor, explicades per la mare en l'interrogatori practicat, i tenint en compte les circumstàncies que envolten el demandat, com es veu en els domicilis on s'ha intentat practicar el requeriment, que s'actualitzarà anualment d'acord amb els índexs de l'Institut Nacional d'Estadística que es publiquen en cada anualitat, o organisme que el substituïsca, i que s'ingressarà els cinc primers dies de cada mes en el compte bancari que designe la mare. Les despeses extraordinàries de la menor seran sufragades a mitges entre ambdues parts.  
Tot això sense fer una especial condemna en les costes d'aquest procediment.  
Aquesta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial cal anotar en el llibre corresponent, la qual s'afegirà a les actuacions originals i serà notificada a les parts, fent-los saber que s'hi pot interposar en aquest jutjat un recurs d'apel·lació dins dels 20 dies següents a la seua notificació, després de la constitució d'un dipòsit de 50 euros en el compte de dipòsits i consignacions d'aquest jutjat en l'entitat Banesto (DA 15a LO 1/2009), que pronuncie, mane i firme.  
  
Publicació. La sentència anterior ha sigut llegida i publicada per la magistrada jutgessa que la va dictar, de forma legal, i en el dia d'avui. En done fe.»  
  
I atés que el demandat, Ángel Soriano Cánovas, es troba en parador desconegut, expedisc aquest edicte a fi que li valga de notificació de forma deguda.  
  
Gandia, 15 d'octubre de 2015.- La lletrada de l'Administració de Justícia: Laura María Alonso Ramos.